b"\n_START_ARTICLE_\nConvent de Santa Maria dels Prats\n_START_SECTION_\nDescripci\xc3\xb3\n_START_PARAGRAPH_\nConjunt format per l'ermita i les depend\xc3\xa8ncies adossades, al costat dret de cara a llevant, d'estil senzill, combinant la pedra irregular amb el ma\xc3\xb3, fet que ens mostra les diferents reformes que aquest edifici ha sofert. El cos de les depend\xc3\xa8ncies del santuari sembla anterior al de l'esgl\xc3\xa9sia, refeta al segle XVI; i encara se'n poden veure les restes de l'antic campanar o torre de defensa d'ampli basament i un arc de desc\xc3\xa0rrega al pany de mur lateral._NEWLINE_L'edifici \xc3\xa9s de planta rectangular, amb quatre trams coberts a dues aig\xc3\xbces damunt arcs faixons, apuntats, de pedra. La porta principal es va canviar d'orientaci\xc3\xb3, abans estava orientada a l'oest. Es conserva en bon estat gr\xc3\xa0cies a una restauraci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nFundat al lloc anomenat la peixera, la seva esgl\xc3\xa9sia ja \xc3\xa9s citada en l'any 1224. Es diu que Sant Pere Ermengol pass\xc3\xa0 all\xc3\xad els darrers anys de la seva vida, fundant-hi una comunitat de mercedaris. El 1290 part de la comunitat s'establ\xc3\xad a Prades i al 1363, any que es coneix com a santuari, la comunitat es refongu\xc3\xa9 amb la de Santa Maria del Miracle, a Montblanc, convertint-se en l'actual convent de la Merc\xc3\xa8. L'any 1556 s'hi varen fer reformes."